**Ministru kabineta noteikumu projekta „Nodrošinājuma valsts administrācijas nolikums” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Valsts pārvaldes iekārtas likuma 16.pants, Publisko aģentūru likuma pārejas noteikumu 2.punkts. |
| 2. | Pašreizējā situācija un problēmas | 2009.gada 30.jūnijā tika pieņemti Ministru kabineta noteikumi Nr.693 „Nodrošinājuma valsts aģentūras nolikums”, kas izdoti, pamatojoties uz 2001.gada 22.marta Publisko aģentūru likuma (Latvijas Republikas Saeimas un Ministru Kabineta Ziņotājs, 2001, 10.nr.; 2002, 23.nr.; 2005, 6.nr.; 2008, 1.nr.; 2009, 1., 2., 6.nr.) 8.panta trešo daļu.  Ar 2009.gada 1.decembra Publisko aģentūru likuma spēkā stāšanos 2001.gada 22.marta Publisko aģentūru likums zaudēja spēku.  2009.gada 1.decembra Publisko aģentūru likuma pārejas noteikumu 2.punkts noteic, ka Ministru kabinets līdz 2013.gada 1.janvārim pieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu. Minētā likuma pārejas noteikumu 3.punkts noteic, ka līdz šo pārejas noteikumu 2.punktā minētajam Ministru kabineta lēmumam valsts aģentūras, kas izveidotas līdz šā likuma spēkā stāšanās dienai, darbojas saskaņā ar Valsts pārvaldes iekārtas likumā noteikto tiešās pārvaldes iestāžu statusu un Likumā par budžetu un finanšu vadību noteikto budžeta iestāžu finansēšanas kārtību. Uz šīm aģentūrām nav attiecināmi šā likuma noteikumi, ciktāl tas nenosaka citādi. Savukārt minētā likuma pārejas noteikumu 4.punkts noteic, ka Ministru kabinets līdz 2013.gada 1.janvārim nodrošina nepieciešamo normatīvo aktu projektu izstrādi atbilstoši šā likuma prasībām.  Saskaņā ar 2009.gada 1.decembra Publisko aģentūru likuma 13.pantu valsts aģentūru budžetu pamatā veido ieņēmumi no sniegtajiem pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība. Jaunā Publisko aģentūru likuma un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem, savukārt aģentūrām, kas pamatā veic tādus valsts pārvaldes uzdevumus, kas nav saistīti ar pakalpojumu sniegšanu privātpersonām, publiskās aģentūras statuss ir jāpārskata (*skat. likumprojekta „Publisko aģentūru likums” anotācijas I sadaļas 2.punktu*).  Nodrošinājuma valsts aģentūra veic tādus pārvaldes uzdevumus, kas pamatā nav saistīti ar pakalpojumu sniegšanu privātpersonām, un lielāko finansējuma daļu saņem kā dotāciju no valsts budžeta, proti, saskaņā ar 2012.gada plānu:   |  |  | | --- | --- | | **Budžeta programma 40.00.00. „IeM iestāžu darbības nodrošinājums”** | **Summa** | | Valsts budžeta dotācija no vispārējiem ieņēmumiem | **12 945 998** | | Pašu ieņēmumi un ieņēmumi par aģentūras sniegtajiem publiskajiem maksas pakalpojumiem | **1 250 851** | | Ziedojumi un dāvinājumi | **0** | | **Budžeta programma 70.00.00. „Citu Eiropas savienības politiku instrumentu projektu un pasākumu īstenošanu”** |  | | Valsts budžeta dotācija no vispārējiem ieņēmumiem | **21 014** | | **Budžeta programma 01.00.00. „Iekšlietu politikas plānošana”** |  | | Valsts budžeta dotācija no vispārējiem ieņēmumiem | **9 000** |   Līdz ar to Nodrošinājuma valsts aģentūra neatbilst 2009.gada 1.decembra Publisko aģentūru likuma nosacījumiem un tāpēc ir maināms tās tiesiskais statuss no valsts aģentūras uz tiešās pārvaldes iestādi – Nodrošinājuma valsts administrāciju, kas pilnībā pārņems Nodrošinājuma valsts aģentūras funkcijas, tiesības, saistības, prasības, bilancē esošo mantu, lietvedību un arhīvu.  Valsts pārvaldes iekārtas likuma 16.panta pirmā daļa noteic, ka tiešās pārvaldes iestādes darbību reglamentē Ministru kabineta apstiprināts nolikums. 2009.gada 1.decembra Publisko aģentūru likuma pārejas noteikumu 5.punkts noteic, ka līdz jaunu valsts aģentūru nolikumu spēkā stāšanās dienai, bet ne ilgāk kā līdz 2013.gada 1.janvārim ir piemērojami valsts aģentūru nolikumi, kas izdoti uz 2001.gada 22.marta Publisko aģentūru likuma pamata, līdz ar to esošais Nodrošinājuma valsts aģentūras nolikums zaudēs spēku ar 2013.gada 1.janvāri.  Līdz ar to līdz 2013.gada 1.janvārim ir nepieciešams pieņemt Nodrošinājuma valsts administrācijas nolikumu, kas reglamentētu iestādes darbību atbilstoši Valsts pārvaldes iekārtas likuma 16.panta pirmajai daļai.  Šobrīd spēkā esošajā Nodrošinājuma valsts aģentūras nolikumā (Ministru kabineta 2009.gada 30.jūnija noteikumos Nr.693 „Nodrošinājuma valsts aģentūras nolikums” (turpmāk – noteikumi Nr.693)) nav pilnīgi atspoguļotas funkcijas un uzdevumi, kurus Nodrošinājuma valsts aģentūra veic saskaņā ar citos normatīvajos aktos noteikto deleģējumu, piemēram:   * Ieroču un speciālo līdzekļu likuma 53.panta otrajā daļā paredzēts deleģējums Nodrošinājuma valsts aģentūrai veikt nodoto vai izņemto, kā arī konfiscēto šaujamieroču, to munīcijas un sastāvdaļu, lielas enerģijas pneimatisko ieroču, gāzes pistoļu (revolveru) un speciālo līdzekļu iznīcināšanu; * Ministru kabineta 2012.gada 24.aprīļa noteikumu Nr.294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus” 2.punktā paredzēts deleģējums Nodrošinājuma valsts aģentūrai iegādāties un realizēt ieročus un speciālos līdzekļus Iekšlietu ministrijas sistēmas iestāžu vajadzībām, bet 13.punkts paredz Nodrošinājuma valsts aģentūrai deleģējumu iegādāties apbalvošanai paredzētos ieročus; * Ministru kabineta 2011.gada 27.decembra noteikumu Nr.1025 „Noteikumi par rīcību ar lietiskajiem pierādījumiem un arestēto mantu” 31. un 32.punkts paredz aģentūrai pienākumu aprēķināt procesuālos izdevumus, kas radušies saistībā ar lietisko pierādījumu glabāšanu, pārsūtīšanu, realizāciju vai iznīcināšanu.   Līdz ar to noteikumi Nr.693 pilnībā neatspoguļo faktisko situāciju. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz atbilstoši Valsts pārvaldes iekārtas likuma 16.panta otrajai daļai noteikt Nodrošinājuma valsts administrācijas funkcijas, uzdevumus un kompetenci, amatpersonu kompetenci, kā arī iestādes darbības tiesiskuma nodrošināšanas un pārskatu par pārvaldes darbību sniegšanas kārtību. Ņemot vērā, ka Nodrošinājuma valsts administrācija turpinās veikt visas Nodrošinājuma valsts aģentūras funkcijas un uzdevumus un būs Nodrošinājuma valsts aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, ar noteikumu projektu nav paredzēts nedz palielināt, nedz samazināt normatīvajos aktos noteiktās Nodrošinājuma valsts aģentūras funkcijas un uzdevumus. Noteikumu projekts paredz precizēt noteikumos Nr.693 ietvertās funkcijas un uzdevumus atbilstoši faktiskajai situācijai, proti:   * projekta 3.7.apakšpunktā paredzēta administrācijas funkcija, kas izriet no Ieroču un speciālo līdzekļu aprites likuma 53.panta otrajā daļā noteiktā deleģējuma. Projekta 4.7.1.apakšpunkts noteic uzdevumu minētās funkcijas realizēšanai; * projekta 3.8.apakšpunktā paredzēta administrācijas funkcija, kas izriet no Ministru kabineta 2012.gada 24.aprīļa noteikumu Nr.294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus” 2. un 13.punktā noteiktā deleģējuma. Projekta 4.8.1. un 4.8.2.apakšpunkts noteic uzdevumus minētās funkcijas realizēšanai; * projekta 4.5.4.apakšpunktā administrācijai paredzēts uzdevums, kas izriet no Ministru kabineta 2011.gada 27.decembra noteikumu Nr.1025 „Noteikumi par rīcību ar lietiskajiem pierādījumiem un arestēto mantu” 31. un 32.punktā noteiktā deleģējuma. |
| 5. | Projekta izstrādē iesaistītās institūcijas | Nodrošinājuma valsts aģentūra, Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts attiecas uz iestādes tiesiskā statusa maiņu, kas sabiedrību tieši neietekmē. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Nodrošinājuma valsts aģentūrā nodarbinātie – vairāk kā 300 valsts civildienesta ierēdņi un darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Projekts neparedz finansiālās ietekmes (tiešo un netiešo finansiālo izmaksu un ietekmes uz ienākumiem) izmaiņas attiecībā uz Nodrošinājuma valsts aģentūrā nodarbinātajiem. |
| 4. | Tiesiskā regulējuma nefinansiālā ietekme | Projekts neparedz nefinansiālās ietekmes (tiesību vai pienākumu apjoma vai vienlīdzīgu tiesību un iespēju) izmaiņas attiecībā uz Nodrošinājuma valsts aģentūrā nodarbinātajiem.  Lai arī projektā ir noteiktas atsevišķas funkcijas un uzdevumi, kas nav ietverti noteikumos Nr.693, sabiedrības mērķgrupai tiesību un pienākumu apjoms nemainīsies, ņemot vērā, ka šīs funkcijas un uzdevumi šobrīd tiek pildīti, pamatojoties uz citiem spēkā esošajiem normatīvajiem aktiem. Līdz ar to projekts pats par sevi jaunus pienākumus vai tiesības sabiedrības mērķgrupai neparedz. |
| 5. | Administratīvās procedūras raksturojums | Nav. |
| 6. | Administratīvo izmaksu monetārs novērtējums | Nav. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 14 967,4 | 0 | 0 |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 967,4 | 0 | 0 |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 16 629,6 | 0 | 0 |  |  |
| 2.1. valsts pamatbudžets | 16 629,6 | 0 | 0 |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta realizēšanas rezultātā Nodrošinājuma valsts aģentūrai tiks mainīts nosaukums. Aptuvenās izmaksas, kas saistītas ar nosaukuma maiņu:   |  |  |  | | --- | --- | --- | | **N.p.k.** | **Preču grupa** | **Aptuvenās iespējamās izmaksas latos ar PVN 21%** | | 1 | Zīmogi, spiedogi, zīmogu gumijas | 1900,00 | | 2 | Vizītkartes | 115,00 | | 3 | Veidlapas, aploksnes | 225,00 | | 4 | Vizītkaršu papīrs | 100,00 | | 5 | Tīmekļa vietnes dizaina maiņa (aptuveni) | 500,00 | | 6 | Lāzerprinterī apdrukājamas caurspīds plēves | 200,00 | | 7 | Plāksnes izgatavošana un nomaiņa | 300,00 | | Kopā: | | 3340,00 |   Papildu finansējums no valsts budžeta nebūs nepieciešams, jo visi iespējamie izdevumi tiks segti no valsts budžeta programmā 40.00.00. „Iekšlietu ministrijas iestāžu darbības nodrošinājums” pieejamiem līdzekļiem, tajā skaitā IKK 2300 - LVL 3 340. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Ņemot vērā apstākli, ka Nodrošinājuma valsts aģentūrai tiek mainīts nosaukums, ir nepieciešami redakcionāli precizējumi visos spēkā esošajos normatīvajos aktos, kuros ir minēta vārdkopa „Nodrošinājuma valsts aģentūra”, lai tos saskaņotu ar iestādes jauno nosaukumu. Proti, ir nepieciešami tehniski grozījumi šādos normatīvajos aktos:   1. Valsts materiālo rezervju likumā; 2. Ieroču un speciālo līdzekļu aprites likumā; 3. Ministru kabineta 2012.gada 24.aprīļa noteikumos Nr.294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus”; 4. Ministru kabineta 2011.gada 27.decembra noteikumos Nr.1025 „Noteikumi par rīcību ar lietiskajiem pierādījumiem un arestēto mantu”; 5. Ministru kabineta 2011.gada 27.decembra noteikumos Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība”; 6. Ministru kabineta 2011.gada 6.decembra noteikumos Nr.928 „Noteikumi par ieroču, munīcijas un speciālo līdzekļu komerciālo apriti un ieroču un munīcijas marķēšanas kārtību”; 7. Ministru kabineta 2010.gada 7.decembra noteikumos Nr.1098 „Noteikumi par rīcību ar administratīvo pārkāpumu lietās izņemto mantu un dokumentiem”; 8. Ministru kabineta 2010.gada 30.novembra noteikumos Nr.1080 „Transportlīdzekļu reģistrācijas noteikumi”; 9. Ministru kabineta 2010.gada 14.septembra noteikumos Nr.850 „Kriminālprocesa informācijas sistēmas noteikumi”; 10. Ministru kabineta 2009.gada 30.novembra noteikumos Nr.1364 „Noteikumi par Nodrošinājuma valsts aģentūras sniegto publisko maksas pakalpojumu cenrādi”; 11. Ministru kabineta 2007.gada 18.decembra noteikumos Nr.877 „Valsts materiālo rezervju glabāšanas, uzskaites, atjaunināšanas, iznomāšanas, aizdošanas, realizācijas un norakstīšanas kārtība”; 12. Ministru kabineta 2006.gada 25.aprīļa noteikumos Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”; 13. Ministru kabineta 2003.gada 29.aprīļa noteikumos Nr.240 „Iekšlietu ministrijas nolikums”; 14. Ministru kabineta 2012.gada 3.jūlija rīkojumā Nr.312 „Par Pasākumu plānu institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm”.   Ņemot vērā, ka minētie grozījumi ir tehniski un tie neskar normatīvo aktu būtību, redakcionālie precizējumi saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 3.1punktu tiks sagatavoti vienlaikus ar attiecīgā normatīvā akta grozījumiem pēc būtības.  Atbildīgā institūcija par redakcionālo precizējumu ietveršanu normatīvo aktu grozījumu projektā – Iekšlietu ministrija. |
| 2. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām | Nodrošinājuma valsts administrācija turpinās veikt Nodrošinājuma valsts aģentūras funkcijas un uzdevumus. Projekts neparedz Nodrošinājuma valsts administrācijai jaunas funkcijas vai uzdevumus. Noteikumu projekts paredz precizēt noteikumos Nr.693 ietvertās Nodrošinājuma valsts aģentūras funkcijas un uzdevumus atbilstoši faktiskajai situācijai. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

2012.11.07. 10:37

1856

Juris Krasovskis

Nodrošinājuma valsts aģentūras

Administratīvās nodaļas juriskonsults

tālrunis: 67829059, fakss 67829082

e-pasts: [Juris.Krasovskis@agentura.iem.gov.lv](mailto:Juris.Krasovskis@agentura.iem.gov.lv)